Henning Berg er tilbudt jobben som ny manager i Blackburn. I løpet av onsdagen vil den tidligere Lyn- og LSK-treneren signere kontrakten på Ewood Park.

LES OGSÅ: Henning Berg tilbudt Blackburn-jobben

TV 2s kommentator Kasper Wikestad, som denne sesongen har kommentert flere kamper i Championship, tror Berg kan bli en suksess i Blackburn.

– Henning Berg kjenner klubben godt etter å ha spilt for dem i to perioder. Han var den i Blackburns mest suksessfulle periode gjennom tidene, og det tror jeg er veldig viktig – ikke minst for fansens del, sier Wikestad til TV 2 Sporten.

Jeg tror derfor at det blir veldig viktig for Henning å vise entusiasme. Han må vise frem TV 2-Henning, og ikke den siden han viste da han ledet LSK på nedre halvdel

– Eierne bør holde seg borte fra fotballbiten

Mange har stilt spørsmålstegn ved prioriteringene til Blackburns indiske eiere som bygget sin formue på firmaet Venkys.

Wikestad tror samarbeidet med de omstridte eierne vil fungere – så lenge Berg får ta de sportslige avgjørelsene.

– Jeg vil anta at Henning har lagt premissene og føringer med tanke på hva han vil styre og ha kontroll på. Venky's har vist at de vil bruke penger, og Blackburn var vel blant de klubbene i Championship som brukte mest penger, forteller Wikestad, før han fortsetter:

– Så lenge eierne holder seg unna fotballbiten og kun bidrar med penger, tror jeg dette skal gå bra.

Championship i altomfotball.no: Tabell | Terminliste | Statistikk

Henning Berg, Blackburn Rovers (Foto: Neal Simpson/Pa Photos)

– Må vise frem «TV 2-Henning»

Etter perioden i Lillestrøm ble Berg stemplet som «kjedelig», spesielt i media. Wikestad vil se det han beskriver som «TV 2-Henning» i Blackburn.

– Publikum har forsvunnet fra Blackburn. De har ofte hatt 12.000-13.000 på tribunen. Jeg tror derfor at det blir veldig viktig for Henning å vise entusiasme. Han må vise frem TV 2-Henning, og ikke den siden han viste da han ledet LSK på nedre halvdel, poengterer kommentatoren.

– Blackburn-supporterne har vært gjennom mye dritt den siste tiden, og det blir viktig for Henning å vise at han kan gi dem en lysere fremtid. Henning er en sjarmerende og karismatisk fyr, selv om han ikke alltid fremstår slik i media. Dessuten har han absolutt det fotballfaglige i behold, sier han.

Wikestad minner samtidig om at det er en enorm forskjell på å være hovedtrener i Lillestrøm og manager i en engelsk klubb som Blackburn.

– Forskjellen er kjempestor. Jeg vil tro at noe av det første han gjør er å ta en prat med Ståle Solbakken om akkurat dette, mener Wikestad – som ikke synes Berg gjorde det så dårlig i Lillestrøm som mange vil ha det til.

– Men det gjelder for ham å finne den riktige balansen i Blackburn. I både Lyn og LSK solgte han unna de rådyre eldre spillerne, og slapp de unge til. Nå må han jobbe på en ny måte, understreker han.

Premier League i altomfotball.no: Tabell | Terminliste | Statistikk

Kan du skape et vinnerlag? Spill Premier League-manager!

Kasper Wikestad

– Håper Berg ikke henter mange nordmenn

Kommentatoren håper at Berg ikke ser mot det norske markedet når han skal forsterke troppen.

– Det finnes masse kvalitet i Tippeligaen, men jeg håper virkelig ikke at han henter mange norske spillere. For hvis det går dårlig, og treneren har hentet mange spillere fra eget land, så blir fort to pluss to fem hos fansen. Det å hente mange spillere fra eget land skaper ofte en dårlig spiral. Ståle Solbakken har vært veldig bevisst på dette og ikke gjort det, minner han om.

– Tror du Berg fører Blackburn tilbake til Premier League allerede denne sesongen?

– Jeg tror ikke at fansen og eierne skal ta det som en selvfølge at det skjer denne sesongen. Men dette er en fantastisk sjanse for Henning og jeg tror at han kommer til å gjøre sine saker bra på Ewood Park, svarer Wikestad.